14 верасня пастар Вячаслаў Ганчарэнка, адміністратар царквы Васіль Юрэвіч і юрыст Сяргей Луканін былі выкліканы ў галоўнае ўпраўленне ўнутраных спраў Мінгарвыканкама, дзе ў рэзкай і грубай форме палкоўнік міліцыі Анатоль Найдзенка заявіў ім (у прысутнасці некалькіх іншых чыноўнікаў рознага рангу), што калі вернікі ў названы час з’явяцца перад гарвыканкамам, то будуць затрыманы праваахоўнымі органамі. А дзяржаўны тэлеканал атрымаў заданне зняць рэпартаж пра гэтыя падзеі з адпаведным каментарам. Пад запіс на відэакамеру гэтыя патрабаванні ў карэктнай форме паўтарыў яго намеснік, палкоўнік міліцыі Яўген Полудзень. Аргументы пастара прадстаўнікамі ўлады не браліся да ўвагі.